Google Page Creator
Google Page Creator – nemokamas Google korporacijos teiktas produktas, debiutavęs 2006 metų vasario 23. 2008 metų rugsėjį Google paskelbė, kad nauji vartotojai nebebus registruojami, vietoj to skatinant vartotojus naudotis Google Sites. Paslaugą nustota teikti 2009 metais, perkeliant egzistuojančius puslapius į Google Sites. Kaip ir Google Sites, Google Page Creator leido kiekvienam Gmail sąskaitą turinčiam vartotojui be ypatingų programavimo žinių susikurti paprastą interneto svetainę naudojant vizualią WYSIWYG rengyklę. Kiekvienas vartotojas gaudavo 100 MB talpos nemokamą hostingą su neribotu duomenų srautu. Sukurtus puslapius buvo galima pasiekti adresu http://jusu_gmail_vartotojo_vardas.googlepages.com/. Tuoj pat po Google Page Creator pasirodymo, panašiai kaip ir kitos Google paslaugos, jis buvo užlietas milijono vartotojų.